Държавен вестник, бр. 2, 2009 г., стр. 30

С Т Р .  30
Д Ъ Р Ж А В Е Н   В Е С Т Н И К
Б Р О Й  2
Член 21
Обмен на писатели и специалисти
Страните ще продължат да насърчават и
улесняват обмена на опит в областта на разви-
тието на програми в подкрепа на книгата и
четенето, както и на писатели, които да участ-
ват във форуми, срещи и конференции, органи-
зирани от държавни и частни институции в
България и Мексико.
Конкретните предложения ще бъдат съоб-
щени по дипломатически път.
Член 22
Архиви и библиотеки
Страните насърчават сътрудничеството в
областта на библиотечното дело. В частност:
а) подкрепят сътрудничеството между на-
ционалните им и други библиотеки чрез обмен
на издания (книги, периодика и други носители
на информация) на основата на двустранни спо-
разумения между тях;
б) разменят експерти в областта на библи-
отечното дело, реставрацията и консервация-
та на издания на хартия на реципрочна основа
след предварително съгласуване между стра-
ните;
в) подкрепят според възможностите си от-
печатването на фототипни издания, които
представляват интерес за историята на двете
държави.
Член 23
Сътрудничество в областта на киното
1. В областта на киното страните подкрепят:
а) размяната на игрални и документални
филми;
б) подписването на споразумение между
двете държавни филмови институции, регламен-
тиращо условията за реализация на копродук-
ции между Република България и Мексико;
в) участието на български и мексикански
филми на международните фестивали в Репуб-
лика България и Мексико;
г) организирането на реципрочна основа
на Дни на българското и Дни на мексиканс-
кото кино.
В този смисъл Националният автономен
университет на Мексико (UNAM) изразява своя
интерес да приеме творби на съвременното
българско кино, за да ги представи на универ-
ситетската общност.
2. За времето на действието на тази програ-
ма страните си разменят по една двучленна
делегация от филмови дейци за срок пет дни.
3. Страните подкрепят сътрудничеството
между двете държавни институции, които съх-
раняват и разпространяват филмовото наслед-
ство—Българската национална филмотека и
Националната филмотека на Мексико.
Член 24
Сътрудничество в областта на радиото
Страните подпомагат размяната на радио-
материали между техните компетентни инсти-
туции в областта на радиоразпръскването.
Също така UNAM изразява своя интерес да
приеме курсове за продуциране и техническа
квалификация от страна на български радио-
станции.
Член 25
Сътрудничество в областта на фолклорното
изкуство
Страните насърчават сътрудничеството в
областта на фолклорното изкуство чрез отпра-
вяне на покани на реципрочна основа към про-
фесионални ансамбли и самодейни групи за
участие в международни фестивали и конкур-
си, провеждани в съответната държава.
За целта българската страна кани мексикан-
ската страна да участва в следните фолклорни
фестивали:
•
Международен фолклорен фестивал—
гр. Варна;
•
Международен фолклорен фестивал—
гр. Бургас;
•
Международен фолклорен фестивал “Ве-
лико Търново”, гр. Велико Търново (еже-
годен).
Член 26
Дни на културата
Страните се договарят за организирането и
провеждането на Дни на културата на Републи-
ка България в Мексико и на Дни на културата
на Мексико в Република България.
Условията и сроковете за провеждане на
дните на културата се уговарят по дипломати-
чески път.
Член 27
Сътрудничество в други области
Страните може да насърчават осъществява-
нето на други дейности или проекти за сътруд-
ничество от взаимен интерес в областта на из-
куството и културата, които трябва да се уточ-
нят по дипломатически път.
АВТОРСКО ПРАВО
Член 28
Обмен на информация в областта на автор-
ското право
Страните подпомагат установяването на
контакти и сътрудничество в областта на защи-
тата на авторските права в художествената,
образователната и научната литература в съот-
ветствие с тяхното национално законодателст-
во и с ратифицираните от тях международни
конвенции.